
A Milton Friedman Egyetem hallgatóinak szórakozási szokásai

A szórakozás mindig relatív, hogy ki, milyen módon, és hogyan a kapcsolódik ki. A tanulmányom fő témája a Milton Friedman Egyetem hallgatóinak szórakozási szokásai. A dolgozatom fő célja, hogy részletesen bemutassa a jelenlegi ifjúságot érintő problémákat, illetve hogy milyen trendek alakítják a fiatalok szórakozását, mert az előző generációkhoz képest lényeges változások következtek be. A tartalomelemzéssel vizsgáltam az elmúlt évek során az ifjúsággal foglalkozó tanulmányokat, hogy megállapítsam milyen életesemények illetve tendenciák formálják a fiatalok kikapcsolódási szokásait. A kutatási célcsoportom a 15-29 korosztály, azaz a Z generációba tartozó fiatalok voltak, mivel ők alkotják a napjaink ifjúságának gerincét. A tartalomelemzés során vizsgált kvantitatív szempontok alapján vizsgáltam, hogy a fiatalok szórakozási szokásaira milyen hatással volt a koronavírus. Az eredmény szerint a járvány gyökeres változásokat eredményezett a fiatalok esetében.




